Maimane by Werkersdagvieringe in Kaapstad | Maroela Media
Maimane by Werkersdagvieringe in Kaapstad
DA-Werkersdagvieringe in Kaapstad (Foto: DA, Twitter)
Mmusi Maimane, leier van die Demokratiese Alliansie, sal Maandagoggend 'n toespraak lewer by sy party se Werkersdagvieringe by die Blue Downs-stadion in Kaapstad.
"Suid-Afrika vier vanjaar die 23ste herdenking van Werkersdag, 'n dag waar ons die lang stryd, om 'n kultuur van mense- en werkersregte te vestig en om regverdige indiensnemingstandaarde in te stel wat nou deur artikel 23 van ons Grondwet beskerm word, vier," het die DA in 'n verklaring gesê.
"Ons vier en eer ook die miljoene werkende Suid-Afrikaners wat daagliks help om hierdie land te bou – die ruggraat van ons ekonomie. Werkers wat dienste verskaf, ons kinders opvoed, infrastruktuur bou, produkte vervaardig, en na ons omsien in hospitale. Sonder hulle, kan ons land nie vorentoe beweeg nie."
Bonginkosi Madikizela, waarnemende provinsiale leier van die DA, sal by Maimane aansluit.
Dankie DA. Niemand se ooit dankie vir al die werkendes wat nog bloedgeld aan belasting ook moet opdok en miljoene help onderhou.
As die DA vir waarheid en geregtigheid veg, moet hy nie kieskeurig met die waarheid omgaan nie. Zille moet bv net sekere waarhede aanbied en Mmusi is glo 'n Christen. Om 'n party op gerieflike waarhede te bou is soos om 'n mooi huis op sand te bou. Die DA sal die dag wanneer die Afrikaner in nood verkeer tjoepstil wees want hy werk aan die volgende verkiesing, bla bla…
Nee wat hou verby. Nadat hulle nie hulle monde kon oopmaak oor plaasmoorde nie weet ek hulle voel n veer vir ons